open-index/open-wikipedia-markdown huggingface dataset:
Παγκόσμιο Κύπελλο ποδοσφαίρου άμμου

Το **Παγκόσμιο Κύπελλο ποδοσφαίρου άμμου** (αγγλικά: *FIFA Beach Soccer World Cup*) είναι μία ποδοσφαιρική διοργάνωση μπιτς σόκερ που τελεί υπό την αιγίδα της παγκόσμιας ποδοσφαιρικής ομοσπονδίας (FIFA). Η τελευταία διοργάνωση έλαβε χώρα στην Παραγουάη από τις 21 Νοεμβρίου ως την 1 Δεκεμβρίου 2019 και νικήτρια αναδείχθηκε για δεύτερη φορά στην ιστορία της διοργάνωσης η Πορτογαλία.

## Ιστορία
Η πρώτη διοργάνωση παγκοσμίου κυπέλλου μπιτς σόκερ έλαβε χώρα στη Βραζιλία το 1995, και οργανώθηκε από την Beach Soccer World Wide, με την ονομασία *Παγκόσμιο πρωτάθλημα μπιτς σόκερ*. Η διοργάνωση ήταν επιτυχής και η διοργανώτρια χώρα κατέκτησε τον πρώτο τίτλο. Η Βραζιλία διατήρησε τον τίτλο της ως το 2001, οπότε η Πορτογαλία πρώτευσε στη διοργάνωση. Την περίοδο εκείνη αυξήθηκε σταδιακά και ο αριθμός των χωρών που λάμβαναν μέρος. 

Το 2004 η διοργάνωση διεξήχθη για τελευταία φορά ως παγκόσμιο πρωτάθλημα, υπό την αιγίδα της BSWW και με τη συμμετοχή 12 ατόμων. Το 2005 η FIFA και η BSWW αποφάσισαν να συνδιοργανώνουν το παγκόσμιο κύπελλο και διατήρησαν τον αριθμό των ομάδων στις 12 και τον σταθερό τόπο διοργάνωσης (το Ρίο ντε Τζανέιρο). 

Το 2006 η ΦΙΦΑ αποφάσισε να σταθεροποιήσει τον αριθμό των συμμετεχόντων σε 16 και καθιέρωσε προκριματική φάση. Η ΦΙΦΑ ανέλαβε εξολοκλήρου τη διοργάνωση και αποφάσισε την αλλαγή του τόπου διοργάνωσης. Έτσι, τα Παγκόσμια κύπελλα του 2008 και του 2009 διεξήχθησαν στη Μασσαλία και στο Ντουμπάι αντίστοιχα. 

Η Βραζιλία κατέκτησε για δέκατη τρίτη φορά στην ιστορία της διοργάνωσης τον τίτλο στις 22 Νοεμβρίου 2009, με νίκη επί της Ελβετίας με 10-5. Το χάλκινο μετάλλιο κέρδισε η Πορτογαλία, νικώντας την Ουρουγουάη με 14-7. Στα επόμενα δύο παγκόσμια κύπελλα, του 2011 και του 2013, πρωταθλήτρια αναδείχθηκε η Ρωσία νικώντας στους τελικούς τις Βραζιλία (12-8) και Ισπανία (5-1) αντίστοιχα. Το 2015 η Πορτογαλία νικώντας στον τελικό την Ταϊτή (5-3) έγινε η δεύτερη διοργανώτρια χώρα μετά τη Βραζιλία που κερδίζει το τρόπαιο. Στη διοργάνωση του 2017, η Βραζιλία ανακτά την κορυφή του κόσμου για πρώτη φορά μετά από το 2009 νικώντας στον τελικό την Ταϊτή με 6-0. Στην τελευταία έκδοση του τουρνουά (2019) η Πορτογαλία επικράτησε με 6-4 της Ιταλίας στον τελικό.

## Προκρίσεις
Οι 16 ομάδες που προκρίνονται στην τελική φάση:

## Αποτελέσματα
### Παγκόσμιο Κύπελλο Μπιτς Σόκερ της FIFA

### Παγκόσμιο πρωτάθλημα μπιτς σόκερ

### Επιτυχίες εθνικών ομάδων
Η Βραζιλία είναι η πολυνίκης με 13 Παγκόσμια Κύπελλα.

## Συμμετοχές χωρών ως το 2019
Από το 1995 ως το 2019 έχουν συμμετάσχει στη διοργάνωση 45 διαφορετικές χώρες.

## Παραπομπές


## Εξωτερικοί σύνδεσμοι

* Ιστορία στο FIFA.com 
* The Beach Soccer Championships

Κατηγορία:Διεθνείς διοργανώσεις ποδοσφαίρου άμμου
Νομισματική μονάδα

**Νομισματική μονάδα** (Αγγλικά: **Currency**) είναι το μέγεθος εκείνο βάσει του οποίου υπολογίζονται ή εκφράζονται οικονομικές αξίες. Χρησιμοποιείται ευρέως κατά την διαδικασία των συναλλαγών, των αποτιμήσεων αγαθών, υπηρεσιών ή την έκφραση άλλων οικονομικών μεγεθών.

Δεν πρέπει να συγχέεται με τα νομίσματα (κέρματα) ή τα χαρτονομίσματα.

## Ιστορικό
[thumb|right|200px| To [δολάριο ΗΠΑ και το ευρώ είναι δύο από τις πιο γνωστές νομισματικές μονάδες παγκοσμίως]]
Όσο το εμπόριο αναπτυσσόταν και ο αντιπραγματισμός (εμπόριο με βάση την ανταλλαγή αγαθών) ήταν ανεπαρκής ως πρακτική, έπρεπε να επινοηθούν τρόποι ώστε να υπάρξει ένας κοινός τρόπος υπολογισμού των οικονομικών αξιών, μια σταθερή οικονομική μονάδα δηλαδή που να είναι κοινώς αποδεκτή.

Ο πιο συνηθισμένος τρόπος αυτού του υπολογισμού ήταν ο όγκος ή το βάρος. Έτσι ένα αγαθό ευρέως αποδεκτό στις συναλλαγές π.χ. σιτάρι, κριθάρι, άργυρος, κτλ με βάρος ή όγκο ίσο με μία πρότυπη μονάδα όγκου ή βάρους αποτέλεσαν τις πρώτες μορφές νομισματικής μονάδας. Με την εξέλιξη της πρακτικής αυτής επιλέχτηκαν από τους συναλλασσόμενους υλικά τα οποία ήταν λιγότερο φθαρτά και η αξία τους δεν μεταβαλλόταν ανάλογα με την εποχή ή τις συνθήκες. Τα μέταλλα ήταν αυτά πού πληρούσαν σε μεγάλο βαθμό τις προδιαγραφές αυτές τα οποία εξελίχθηκαν και πήραν την μορφή νομισμάτων (κερμάτων).

Με την πάροδο του χρόνου η νομισματική μονάδα εκτός από το να αντιστοιχεί σε μια συγκεκριμένη ποσότητα κάποιου κοινώς αποδεκτού αγαθού π.χ. ο χρυσός, ο άργυρος μπορεί να επιβληθεί στις συναλλαγές από κάποια αρχή (π.χ. το κράτος) χωρίς να αντιστοιχεί σε κάποιο αγαθό. Στην τελευταία περίπτωση αναφερόμαστε στο νόμιμο χρήμα το οποίο αποτελεί την πλέον διαδεδομένη πρακτική μετά την δεκαετία το 1970. Ακόμη υπήρξαν νομισματικές μονάδες οι οποίες είχαν άυλη μορφή όπως ήταν η ευρωπαϊκή λογιστική μονάδα (ECU), ή το ευρώ (το τελευταίο για ένα μικρό χρονικό διάστημα).

Οι νομισματικές μονάδες εκφράζονται με κάποιο όνομα π.χ. δραχμή, οβολός, τάλαντο, ευρώ, κτλ και τις περισσότερες φορές είναι απαραίτητος ένας πιο συγκεκριμένος προσδιορισμός για την περιγραφή τους. Έτσι για παράδειγμα για την λίρα χρειάζεται επιπλέον ο προσδιορισμός της χώρας π.χ. λίρα Μεγάλης Βρετανίας και λίρα Αιγύπτου κτλ αφού με την λέξη λίρα η κάθε χώρα που έχει υιοθετήσει την συγκεκριμένη μονάδα στις συναλλαγές της, εκφράζει εντελώς διαφορετικά μεγέθη οικονομικών αξιών.

## Δείτε επίσης
* Κατάλογος των νομισμάτων των χωρών του κόσμου
* Σύμβολο νομίσματος
* ISO 4217

Κατηγορία:Νομισματολογία
Κατηγορία:Αγορά συναλλάγματος
Πρωτάθλημα καλαθοσφαίρισης Α΄ εθνικής κατηγορίας ανδρών 1963-1964

Το πρωτάθλημα Ελλάδος μπάσκετ για το 1964 ήταν το πρώτο που διεξήχθη ως Εθνική κατηγορία. Διεξήχθη υπό τον ΣΕΓΑΣ που είχε την εποπτεία του μπάσκετ έως και το 1965. 

Η διοργάνωση διεξήχθη μέσα σε λιγότερο από τρεις μήνες κατά το 1964, εκκινώντας στις 23 Φεβρουαρίου και ολοκληρώθηκε στις 10 Μαΐου. Η αργή εκκίνηση οφειλόταν στις δυσμενείς καιρικές συνθήκες που επικρατούν το χειμώνα, καθώς οι περισσότεροι αγώνες διεξάγονταν ακόμα σε ανοικτά γήπεδα.

Πρωταθλήτρια ομάδα αναδείχθηκε η ΑΕΚ μετά από αγώνα μπαράζ που διεξήχθη λόγω ισοβαθμίας της με τον Ηρακλή. Το σκορ του καθοριστικού αγώνα ήταν 94-74. Πρώτος σκόρερ του πρωταθλήματος αναδείχθηκε ο Γιώργος Κολοκυθάς του Σπόρτιγκ. Στη μάχη της παραμονής ισοβάθμησαν τρεις ομάδες, και υποβιβάστηκαν το Ανατόλια και ο Ολυμπιακός βάσει των κανόνων ισοβαθμίας (υπολογίστηκαν οι μεταξύ τους αγώνες), ενώ κατάφερε να παραμείνει στην κατηγορία η ομάδα της ΧΑΝΘ.

## Οι ομάδες
Η συγκρότηση του πρώτου πρωταθλήματος Εθνικής κατηγορίας, καθορίστηκε από την κατάταξη στα δυο κορυφαία τοπικά πρωταθλήματα του 1963, το πρωτάθλημα Κέντρου και το πρωτάθλημα Θεσσαλονίκης.. Συγκεκριμένα το εισιτήριο για την Εθνική κατηγορία εξασφάλισαν οι έξι πρώτες ομάδες του πρωταθλήματος Κέντρου, και οι τέσσερις πρώτες από τη Θεσσαλονίκη:

* Κέντρου: **[[Α.Ο. Τρίτων Αθηνών|Τρίτων]], [[Α.Ε.Κ. (καλαθοσφαίριση)|ΑΕΚ]], [[Πανελλήνιος Γ.Σ. (καλαθοσφαίριση ανδρών)|Πανελλήνιος]], [[Παναθηναϊκός (καλαθοσφαίριση ανδρών)|Παναθηναϊκός]], [[Ολυμπιακός Σ.Φ.Π. (καλαθοσφαίριση ανδρών)|Ολυμπιακός]], [[Α.Ο. Σπόρτιγκ Αθηνών|Σπόρτιγκ]]**, Αμύντας, Πανιώνιος, Παγκράτι, Εθνικός Αθηνών, Ιωνικός Ν.Φ., Νήαρ Ηστ.

*Θεσσαλονίκης: **[[Ηρακλής Θεσσαλονίκης (καλαθοσφαίριση ανδρών)|Ηρακλής]], [[Άρης Θεσσαλονίκης (καλαθοσφαίριση ανδρών)|Άρης]], Ανατόλια, [[Χριστιανική Αδελφότητα Νέων Θεσσαλονίκης|ΧΑΝΘ]]**, ΠΑΟΚ, ΒΑΟ, Αετός, ΠΑΟΔ, Μελιτεύς, Αρίων.

## Βαθμολογία

20px|Α1 **Βαθμολογία** 20px|Α1





## Αποτελέσματα

## Στατιστικά ομάδων

## Παραπομπές


## Πηγές
*Συλλογικό, 100 χρόνια μπάσκετ 1891–1991, έκδοση «Τρίποντο», Αθήνα 1991, σελίδα 205
*εφημερίδα Αθλητική Ηχώ
*εφημερίδα Μακεδονία
*Αθλητική Ηχώ 12/05/1964
*"Το πρώτο πρωτάθλημα Α’ Εθνικής" Αφιέρωμα στο πρώτο πρωτάθλημα Εθνικής κατηγορίας, ΕΟΚ.
*"Το πρώτο τζάμπολ έγινε σαν σήμερα!" Αφιέρωμα στην έναρξη της Α' Εθνικής κατηγορίας, ΕΣΑΚΕ.

Κατηγορία:Α εθνική κατηγορία καλαθοσφαίρισης ανδρών
Πρωταθλημα Ελλαδος Α Ανδρων 1963 1964
Πρωταθλημα Ελλαδος Α Ανδρων 1963 1964
Τέσλα (μονάδα μέτρησης)

Το **Τέσλα** (*Tesla*, συμβολίζεται με **Τ**) είναι μονάδα μέτρησης της έντασης μαγνητικού πεδίου, στο διεθνές σύστημα μονάδων (SI). Η μονάδα ορίστηκε το 1960 προς τιμήν του Νίκολα Τέσλα, του Σέρβου, Ηλεκτρολόγου Μηχανικού και εφευρέτη, ο οποίος πραγματοποίησε πολύ σημαντικές εργασίες πάνω στον ηλεκτρισμό και τον μαγνητισμό στις αρχές του 20ου αιώνα.  

Ένα Τέσλα ισοδυναμεί με ένα Νιούτον ανά Αμπέρ επί μέτρο (N/A·m) ή με ένα Βέμπερ ανά τετραγωνικό μέτρο (Wb/m2). Η μονάδα Τέσλα μπορεί να εκφραστεί με τους παρακάτω τρόπους:

\mathrm{1\, T = 1\,\frac{V\cdot s}{m^2} = 1\,\frac{N}{A\cdot m} = 1\,\frac{Wb}{m^2} = 1\,\frac{kg}{C\cdot s} = 1\,\frac{kg}{A\cdot s^2}} 

*Επεξήγηση συμβόλων:*
* A = Αμπέρ
* C = Κουλόμπ
* kg = Χιλιόγραμμο
* m = Μέτρο
* N = Νιούτον
* s = Δευτερόλεπτο
* V = Βολτ
* Wb = Βέμπερ

## Πηγές
* *Physics - Raymond A. Serway, τόμος Ι, ΙΙ & ΙΙΙ*
* *Φυσική θετικής και τεχνολογικής κατεύθυνσης Β΄& Γ΄ λυκείου, ΟΕΔΒ*

Κατηγορία:μονάδες ηλεκτρομαγνητισμού
Κατηγορία:Παραγόμενες μονάδες του SI
Τέσλα

Το όνομα Τέσλα μπορεί να αναφέρεται σε:
*Νίκολα Τέσλα (1856–1943), Σέρβος εφευρέτης και μηχανολόγος.
*Τέσλα (μονάδα μέτρησης) (σύμβολο: Τ), μονάδα μέτρησης της έντασης μαγνητικού πεδίου στο SI.
*Tesla, inc., αμερικάνικη εταιρία ηλεκτρικών αυτοκινήτων και καθαρής ενεργείας, προηγούμενος Tesla Motors, inc.
Βέμπερ (μονάδα μέτρησης)

Το **Βέμπερ** (γερμανικά: Weber, σύμβολο: **Wb**) είναι μονάδα μέτρησης της μαγνητικής ροής, στο διεθνές σύστημα μονάδων (SI). Το όνομά του ορίστηκε προς τιμήν του Βίλχελμ Βέμπερ (Wilhelm Eduard Weber), Γερμανού φυσικού του 19ου αιώνα με σημαντικές εργασίες πάνω στον ηλεκτρομαγνητισμό. 

Ένα Βέμπερ ισοδυναμεί με ένα Τέσλα επί ένα τετραγωνικό μέτρο. Η μονάδα Βέμπερ μπορεί να εκφραστεί με τους παρακάτω τρόπους:

1Wb = 1 \dfrac{\mbox{kg} \cdot \mbox{m}^2}{\mbox{s}^2 \cdot \mbox{A}} =1 \mbox{V} \cdot \mbox{s} =1 \dfrac{\mbox{J}}{\mbox{A}} =1 \mbox{T} \cdot \mbox{m}^2

Επεξήγηση συμβόλων: A = Αμπέρ, kg = Χιλιόγραμμο, m = Μέτρο, J = Τζάουλ, s = Δευτερόλεπτο, V = Βολτ, Τ = Τέσλα.
## Πηγές
* *Physics -* Raymond A. Serway, τόμος Ι,ΙΙ & ΙΙΙ
* *Φυσική θετικής και τεχνολογικής κατεύθυνσης Β΄& Γ΄ Λυκείου*, ΟΕΔΒ

Κατηγορία:Μονάδες ηλεκτρομαγνητισμού
Κατηγορία:Παραγόμενες μονάδες του SI
Βέμπερ

Το όνομα **Βέμπερ** μπορεί να αναφέρεται στους:

* Μαξ Βέμπερ (Maximilian Carl Emil Weber 1864 - 1920): Γερμανός διανοούμενος και στοχαστής
* Βίλχελμ Βέμπερ (Wilhelm Eduard Weber 1804 – 1891): Γερμανός φυσικός, εφευρέτης και μηχανικός, με σημαντικές εργασίες πάνω στον ηλεκτρομαγνητισμό
* Καρλ Μαρία φον Βέμπερ (Carl Maria von Weber 1786 - 1826): Γερμανός συνθέτης, μαέστρος, πιανίστας, κιθαρίστας και κριτικός, ένας από τους σημαντικότερους συνθέτες της ρομαντικής περιόδου
* Βέμπερ (Wb): Μονάδα μέτρησης της μαγνητικής ροής στο Διεθνές Σύστημα Μονάδων (S.I.)

Κατηγορία:Επώνυμα
Ανρί (μονάδα μέτρησης)

Το **Ανρί** (*Henry*, συμβολίζεται με **Η**) είναι μονάδα μέτρησης του συντελεστή αυτεπαγωγής, στο διεθνές σύστημα μονάδων (SI). Η μονάδα ορίστηκε προς τιμήν του Τζόζεφ Χένρι, Αμερικανού φυσικού ο οποίος πραγματοποίησε πολύ σημαντικές εργασίες πάνω στον ηλεκτρομαγνητισμό. 

Η μονάδα Χένρι μπορεί να εκφραστεί με τους παρακάτω τρόπους:
:\mbox{H} 
= \dfrac{\mbox{kg} \cdot \mbox{m}^2}{\mbox{C}^2}
= \dfrac{\mbox{kg} \cdot \mbox{m}^2}{\mbox{s}^{2} \cdot \mbox{A}^2}
= \dfrac{\mbox{J}}{\mbox{A}^2} 
= \dfrac{\mbox{T} \cdot \mbox{m}^2}{\mbox{A}}
= \dfrac{\mbox{Wb}}{\mbox{A}}
= \dfrac{\mbox{V} \cdot \mbox{s}}{\mbox{A}} 
= \dfrac{\mbox{s}^2}{\mbox{F}} 
= \dfrac{\mbox{1}}{\mbox{F} \cdot \mbox{f}^2} 
= \Omega \cdot \mbox{s}


*Επεξήγηση συμβόλων:*
* A = Αμπέρ
* C = Κουλόμπ
* kg = Χιλιόγραμμο
* m = Μέτρο
* s = Δευτερόλεπτο
* V = Βολτ
* Wb = Βέμπερ
* J = Τζάουλ
* Ω = Ωμ

## Πηγές
* *Physics - Raymond A. Serway, τόμος Ι,ΙΙ & ΙΙΙ*
* *Φυσική θετικής και τεχνολογικής κατεύθυνσης Β΄& Γ΄ λυκείου, ΟΕΔΒ*

Κατηγορία:Μονάδες ηλεκτρομαγνητισμού
Κατηγορία:Παραγόμενες μονάδες του SI
Τζόρτζο Καρμπόνε

Ο **Τζόρτζο Καρμπόνε** (, 1936 – 25 Νοεμβρίου 2009) ήταν Ιταλός ο οποίος διεκδίκησε την αρχηγία του κράτους ενός κρατιδίου με την ονομασία Πριγκιπάτο της Σεμπόργκα, του οποίου η ανεξαρτησία δεν αναγνωρίζεται εκτός της επικρατείας του. Το πριγκιπάτο εκτείνεται στην ιταλική πόλη με το ίδιο όνομα, 

## Βιογραφία
Είχε πάρει τον τίτλο του *Γεωργίου του Α΄, Πρίγκιπα της Σεμπόργκα*.

Στις αρχές της δεκαετίας του ' 60 ο Καρμπόνε εργαζόταν ως σύμβουλος των τοπικών καλλιεργητών ανθέων και άρχισε να προωθεί την ιδέα να συνεχίσει να έχει την ανεξαρτησία του το πριγκιπάτο της Σεμπόργκα. Ως το 1963 οι κάτοικοι της Σεμπόργκα είχαν πειστεί από τα επιχειρήματα του Καρμπόνε και τον εξέλεξαν αρχηγό κράτους. Έκτοτε είχε τον τίτλο Γεώργιος Α΄, Πρίγκιπας της Σεμπόργκα. Ήταν επίσης γνωστός στην περιοχή ως 'Sua Tremendita' ή 'Η Αυτού Υψηλότης'.

Το 2005 πραγματοποίησε μια σπάνια τηλεοπτική εμφάνιση στην εκπομπή του BBC *How to Start Your Own Country* , στο τρίτο επεισόδιο. 

Έναν χρόνο μετά, τον Ιανουάριο του 2006 ο Καρμπόνε ανακοίνωσε ότι προτίθετο να παραιτηθεί από το θρόνο όταν θα έφτανε στην ηλικία των 70 ετών, προφανώς εξαιτίας μιας διαμάχης για την αναδόμηση του υπαίθριου κέντρου, ωστόσο δεν τήρησε την υπόσχεσή του.

Τον Ιούνιο του 2006 ξέσπασε διαμάχη για την εξουσία όταν μια γυναίκα που αυτοαποκαλείτο "Πριγκίπισσα Γιασμίνε φον Χοενστάουφεν Ανζού Πλανταζενέ" διεκδίκησε το θρόνο λέγοντας πως εκείνη έπρεπε να είναι πριγκίπισσα της Σεμπόργκα. Η ίδια απέστειλε επιστολή στον Πρόεδρο της Ιταλίας και του πρότεινε να επιστρέψει η Σεμπόργκα στον έλεγχο του κράτους.

Ο Καρμπόνε απεβίωσε το 2009. τον διαδέχθηκε η Α.Υ. Τζοβάννι Νταρτιέρι (Giovanni Dartieri), αντιβασιλέας από 1η Δεκεμβρίου 2009.

## Παραπομπές


Κατηγορία:Ιταλοί πολιτικοί
Κάλαμος Ευβοίας

Ο **Κάλαμος** είναι μικρό παραθαλάσσιος οικισμός και παραλία του ∆ήµου Κύµης - Αλιβερίου στην κεντρική Εύβοια και την Περιφερειακή Ενότητα Εύβοιας. 

## Γεωγραφικά - διοικητικά στοιχεία
Ο Κάλαμος βρίσκεται στις ανατολικές ακτές του νησιού της Εύβοιας και τα παράλια του Αιγαίου πελάγους σε υψόμετρο 16 μέτρα. Απέχει 67 χλμ. ανατολικά της Χαλκίδας, 15 χλμ. νοτιοανατολικά του Αυλωναρίου και νοτιοδυτικά των Συκιών. Είναι γνωστός στην περιοχή από τη μεγάλη παραλία του, με βοτσαλάκι και πεντακάθαρα νερά και η οποία χωρίζεται σε δύο ακτές (την "Καλή" και την "Κακιά" για τους ντόπιους) από έναν βράχο στο μέσον της. Ο κολπίσκος που δημιουργείται στο βόρειο άκρο της είναι  προστατευμένος από τον καιρό και αποτελεί καταφύγιο για τις βάρκες. Στην περιοχή υπάρχουν καφετέριες και ταβέρνες καθώς και ενοικιαζόμενα δωμάτια. 

Ο Κάλαμος αναφέρεται επίσημα ως ξεχωριστός οικισμός για πρώτη φορά το 1981 να απογράφεται στην τότε κοινότητα Αχλαδερής. Σύμφωνα με το πρόγραμμα ''Καλλικράτης'' μαζί με την Αχλαδερή, την Κορασίδα, τα Περιβόλια και τις  Συκιές αποτελούν την τοπική κοινότητα Αχλαδερής που υπάγεται στη δημοτική ενότητα Αυλώνος του Δήμου Κύμης - Αλιβερίου και σύμφωνα με την απογραφή του 2011 έχει πληθυσμό 27 κατοίκους.

## Εξωτερικοί σύνδεσμοι

* παραλία Κάλαμος Εύβοιας από ψηλά στο https://www.youtube.com/
* Η «Καλή» και η «Κακιά» παραλία της Εύβοιας στο https://www.newsbeast.gr/travel/

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Κύμης - Αλιβερίου
Πομπός

200px|right|thumb|Συσκευή πομπού
Ο **πομπός** αποτελεί επί το πλείστον μέρος ενός συστήματος επικοινωνίας. Ο πομπός είναι μια ηλεκτρονική συσκευή που, συνήθως με τη βοήθεια μιας κεραίας, εκπέμπει σήματα που περιέχουν πληροφορίες όπως το ραδιοφωνικό, το τηλεοπτικό ή σήμα άλλων τηλεπικοινωνιών.

Δέχεται κάποια δεδομένα τα οποία μετασχηματίζει ή κωδικοποιεί για να μεταδοθούν σε κάποιο κανάλι ή μέσο μετάδοσης. Ως μέσα μετάδοσης μπορούν να θεωρηθούν ο κενός χώρος, δισύρματα καλώδια,οπτικές ίνες κ.α.
Παράδειγμα πομπών είναι αυτοί της τηλεόρασης , του ραδιοφώνου, επίγειοι πομποί προς τηλεπικοινωνιακός δορυφόρους. Στην πληροφορική πομπός μπορεί να θεωρηθεί ένα modem , το οποίο δέχεται ροή ψηφιακών δεδομένων, τα οποία μετατρέπει σε αναλογικό σήμα πριν τα αποστείλει στο τηλεφωνικό δίκτυο.

Για να έχει νόημα η αποστολή δεδομένων πρέπει να υπάρχει και κάποιος παραλήπτης - δέκτης ο οποίος κάνει την αντίστροφη εργασία. Δηλαδή μετατρέπει τα δεδομένα του καναλιού μετάδοσης στα πρωτογενή που έλαβε ο πομπός.

*Ιδιαίτερη κατηγορία αποτελούν οι πάσης φύσεως συσκευές ραντάρ, (επιφανείας, αέρος κ.λπ), τα ηλεκτρονικά βυθόμετρα, κ.ά υποβρύχιες συσκευές που αποτελούν ταυτόχρονα πομπο-δέκτες των ιδίων (δικών τους) ηλεκτρομαγνητικών κυμάτων.

Κατηγορία:Τηλεπικοινωνιακός εξοπλισμός
Κατηγορία:Μετάδοση δεδομένων
Grameen Bank

Η τράπεζα Γκράμιν (Grameen Bank) (βεγγαλικά: গ্রামীণ বাংক) είναι ένας βραβευμένος με Νόμπελ Ειρήνης οργανισμός μικροχρηματοδότησης και μια τράπεζα κοινοτικής ανάπτυξης, που ιδρύθηκε στο Μπανγκλαντές. Χορηγεί μικρά δάνεια (γνωστά ως μικροπιστώσεις ή "πιστώσεις Grameen") στους φτωχούς χωρίς να απαιτεί εγγυήσεις. Η ονομασία Γκράμιν προέρχεται από τη λέξη *γκραμ*, που σημαίνει "αγροτικός" ή "χωριό" στα σανσκριτικά.

Οι μικροπιστώσεις βασίζονται στην ιδέα ότι οι φτωχοί διαθέτουν ικανότητες που είναι αναξιοποίητες και, αν παρακινηθούν, μπορούν να κερδίσουν περισσότερα χρήματα. Τα δάνεια χορηγούνται σε ομάδες δανειοληπτών, ώστε η κοινωνική πίεση μεταξύ των μελών της ομάδας να χρησιμεύσει ως κίνητρο για τους δανειολήπτες για να δώσουν τον καλύτερο εαυτό τους και να χειρίζονται τα οικονομικά τους με πειθαρχία. Έτσι, εξασφαλίζεται η αποπληρωμή των δανείων και οι οφειλέτες αποκτούν πιστοληπτική ικανότητα. Η τράπεζα δέχεται επίσης καταθέσεις, παρέχει άλλες υπηρεσίες και διατηρεί αρκετές επιχειρήσεις με αναπτυξιακούς στόχους,  μεταξύ των οποίων κατασκευαστικές, εταιρείες τηλεφωνίας και ενέργειας. Η πολιτική της τράπεζας να υποστηρίζει ευάλωτους πληθυσμούς έχει ως αποτέλεσμα η μεγάλη πλειοψηφία (96%) των δανειοληπτών της να είναι γυναίκες.

## Παραπομπές


Κατηγορία:Βραβευμένοι με Νόμπελ Ειρήνης
Κατηγορία:Τράπεζες
Κατηγορία:Οικονομία του Μπανγκλαντές
Κατηγορία:Αγροτική ανάπτυξη
Νιαγάρας

Ο **Νιαγάρας** (, «*Ναϊάγκρα*») είναι ποταμός της βόρειας Αμερικής, που συνδέει τις δύο  λίμνες, Ήρι και Οντάριο . Έχει μήκος 58 χιλιόμετρα και καλύπτει μια περιοχή 684.000 τ.χλμ.. Mέρος του αποτελεί σύνορο μεταξύ της επαρχίας Οντάριο του Καναδά και της πολιτείας της Νέας Υόρκης των ΗΠΑ. Ο Νιαγάρας ξεκινά από την λίμνη Ήρι με κατεύθυνση προς τον βορρά, περνά γύρω από το Μεγάλο Νησί (Grand Island) και το μικρότερο Νησί Νέιβι (Navy Island), στη συνέχεια φτάνει στους ομώνυμους καταρράκτες και μετά στενεύει περνώντας μέσα από την 11 χιλιομέτρων χαράδρα του Νιαγάρα. Λίγο πριν την έξοδό του από αυτή, έχουν δημιουργηθεί δύο τεχνητές λίμνες για την παραγωγή ηλεκτρικής ενέργειας. Στη συνεχεία το πλάτος του αυξάνει ξανά, μέχρι που χύνεται στη Λίμνη Οντάριο, στο έδαφος του Καναδά. Εκτός από τα δύο μεγάλα νησιά, κατά μήκος του ρου του σχηματίζεται και ένας αριθμός από μικρότερες νησίδες. Η μέση ροή του είναι 5,796 m3/s.

Υπάρχουν διάφορες θεωρίες όσον αφορά την προέλευση του ονόματος του ποταμού. Σύμφωνα με τον πανεπιστημιακό  Bruce Trigger, το «Niagara»  προέρχεται από την ονομασία μιας ομάδας από την Ένωση των *Neutrals*, οι οποίοι περιγράφονται σε διάφορους Γαλλικούς χάρτες του 17ου αιώνα με το όνομα «Νiagagarega». Σύμφωνα με τον  George R. Stewart, προέρχεται από το όνομα μιας πόλης των Iroquois που λέγεται «Οngniaahra», και είχε την έννοια «σημείο της γης που έχει κοπεί στα δύο».

Ο πρώτος Ευρωπαίος που ανακάλυψε τον ποταμό και τους καταρράκτες του, ήταν ο Γάλλος εξερευνητής Louis Hennepin, ο οποίος τους κατέγραψε στο έργο του *Nouvelle découverte d'un très grand pays situé dans l'Amérique entre le Nouveau-Mexique et la mer glaciale* (1697).

## Πάραπομπές


Κατηγορία:Ποταμοί των ΗΠΑ
Κατηγορία:Ποταμοί του Καναδά
Κατηγορία:Ποτάμια σύνορα
Γεώργιος Γραμμένος

Ο **Γεώργιος Γραμμένος** του Κωνσταντίνου υπήρξε μέλος του ΕΔΕΣ και συνιδρυτής της Απελευθερωτικής Γερμανικής Κατοχής Οργάνωσης Νέων ( Α.Γ.Κ.Ο.Ν ή Α.Γ.Κ.Ω.Ν.) που ιδρύθηκε στην Αθήνα τον Ιούλιο του 1941.

Ήταν ο πιο ριψοκίνδυνος και θαρραλέος της ομάδας του, είχε καταφέρει να μιλάει αρκετά ιταλικά και γερμανικά και σε συνεργασία με την «Οργάνωση» παρακολουθούσε, συγκέντρωνε και μετέδιδε πληροφορίες στην αντίσταση από τις διάφορες συζητήσεις που έκαναν στο εστιατόριο «Πάνθεον» στα «Χαυτεία» κοντά στην Πλατεία Ομονοίας όταν έτρωγαν οι κατακτητές.
Εργαζόταν ειδικά για αυτό το σκοπό ως σερβιτόρος και μάγειρας με πλαστή ταυτότητα, που του είχε χορηγήσει ένα άλλο, μέλος σύνδεσμος της οργάνωσης «ΜΙΔΑΣ 614» που ήταν συνεπώνυμός του, εν ενεργεία αστυνομικός της Αστυνομίας Πόλεων, καταγόταν από τις Σιναράδες Κέρκυρας και υπηρετούσε στη υπηρεσία Σήμανσης της Αστυνομίας Πόλεων κοντά στο «Πάνθεον».
Ο λόγος για την ύπαρξη της πλαστής ταυτότητας ήταν ότι, μετά την πρώτη του σύλληψη μαζί με τον αδελφό του Διονύσιο Γραμμένο στις 30 Ιουνίου 1941, οι Γερμανοί τον συνέλαβαν άλλες δύο φορές, την μία την 12-9-1941 στον «Παράδεισο» Αμαρουσίου όπου για άγνωστο λόγο και με ανύπαρκτη κατηγορία τον καταδίκασαν σε φυλάκιση ενός μηνός και την άλλη την 17-12-1941, όπου οι Γερμανοί και στελέχη της Υ.Π.Ε.Α. (Υπηρεσία Προστασίας Εθνικής Ασφαλείας), τον συνέλαβαν και τον ανέκριναν, αλλά τελικά αφέθηκε ελεύθερος.
Τέλη Ιουνίου 1944 αφού η οργάνωση προδόθηκε, οι Γερμανοί τον συνέλαβαν για τελευταία φορά και μαζί με άλλα στελέχη της οργάνωσής, τους οδηγούν στα κρατητήρια της Γκεστάπο όπου τους βασανίζουν φρικτά. Στη συνέχεια, ανθρώπινο ράκος μεταφέρεται στο Χαϊδάρι όπου, την 1η Ιουλίου 1944 εκτελείται μαζί με τα άλλα μέλη της οργάνωσης Χρήστο Γραμμένο, Σπύρο Φιλιππάτο, Κώστα και Παναγιώτη Καρατζέλη και τον 17άχρονο Δημήτρη Ξαγοράρη.
Θάφτηκε στον υπ’αρίθμ. 736 τάφο του 22ου τετραγώνου του Γ’ Νεκροταφείου της Αθήνας. Ήταν 28 ετών.

Λίγες ημέρες αργότερα (11η Αυγούστου 1944) πέθανε στη Ζάκυνθο στα χέρια των Γερμανών ο αδελφός του Σπυρίδων Γραμμένος σε ηλικία 31 ετών.

## Πηγές

* «Η Ζάκυνθος τα χρόνια της σκλαβιάς», Διον. Χ. Στραβόλεμου, Ζάκυνθος 1948
* «Χαϊδάρι - Κάστρο και βωμός της Εθνικής Αντίστασης», Αντ. Φλουντζή
* «TO ΑΓΙΟ ΧΑΙΔΑΡΙ» Ένα Ημερολόγιο Κατοχής, Θεόδωρου Μιχ.Τσερπέ, προλ. Στέφανος Ληναίος, Αθήνα 2007
* «Αρχεία Εθνικής Αντίστασης 1941-1944», Διεύθυνση Ιστορίας Στρατού, Αθήνα 1998,
* «Εκτελεσθέντες επί κατοχής», Τσάτσου, Ιωάννα ΕΚΔΟΣΕΙΣ ΤΩΝ ΦΙΛΩΝ Αθήνα 1976
Κατηγορία:Μέλη του ΕΔΕΣ
Δήμος Ροδίων

Ο **Δήμος Ροδίων** ήταν ένας από τους δέκα δήμους στους οποίους διαιρούνταν διοικητικά η Ρόδος, την περίοδο που ίσχυσε το πρόγραμμα Καποδίστριας. Λειτούργησε την περίοδο 1999 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Ρόδου. Βρισκόταν στα βόρεια του νησιού και συνόρευε με τους δήμους Ιαλυσού και Καλλιθέας. Ο δήμος αποτελούνταν από ένα δημοτικό διαμέρισμα και είχε συνολικό πληθυσμό 52.318 κατοίκους. Έδρα του δήμου ήταν η πόλη της Ρόδου.

Στον δήμο περιλαμβάνονταν τα παρακάτω δημοτικά διαμερίσματα και οικισμοί:
: ** [[Δημοτικό διαμέρισμα Ρόδου|Δ.δ. Ρόδου]] **
::* η Ρόδος (πόλη)
::* τα Κρητικά
::* τα Ασγούρου

Ροδιων
Ανομοδόντια

[thumb|right|''[Ανομοκέφαλος*]]
[[Αρχείο:Otsheria22DB.jpg|thumb|right|*Οτσέρια*]]
[[Αρχείο:Aulacocephalodon12DB.jpg|thumb|right|*Αυλακεφαλόδοντας*]]
[[Αρχείο:Kannemeyeria DB.jpg|thumb|right|*Καννεμεγιέρια*]]
Τα *'ανομοδόντια** είναι μία από τις τρεις κύριες ομάδες [[θηριαψιδωτό|θηριαψιδωτών]] [[συναψίδιο|συναψίδιων]]. Ήταν κυριώς φυτοφάγα χωρίς δόντια. Κατα τη διάρκεια του μέσου της [[Πέρμια περίοδος|πέρμιας περιόδου]] ήταν ποικίλα, και περιελάμβαναν ομάδες όπως οι [[βεντζουκοβιίδες]], τα [[δρομάσαυρος|δρομασαύρια]] και πιο πρωτόγονες μορφές όπως ο ''Ανομοκέφαλος'' και ο ''Πατρανομόδοντας''. Από αυτά μόνο οι Δικυνόδοντες επέζησαν στο τέλος της πέρμιας περιόδου, και έγιναν τα πιο επιτυχημένα και άφθονα φυτοφάγα που γέμιζαν κάθε οικολογικό θώκο. Μόνο δύο οικογένιες δικυνόδοντων επέζησαν την [[Πέρμια περίοδος#Πέρμια-Τριασική εξαφάνιση|πέρμια-τριασική εξαφάνιση]], μια εκ των οπόιων, οι [[λιστροσαυρίδες]], εξελίχθηκε στις [[Καννεμεγιερίδες]]. Τα τελευταία ήταν μεγάλα ζώα και παρέμιναν τα κυρίαρχα φυτοφάγα μέχρι το τέλος της [[Τριασική περίοδος|Τριασικής περιόδου]], όταν και οι συνθήκες άλλαξαν και αυτά τελικά εξαφανίστηκαν.

== Ταξινόμηση ==
* **Τάξη θηριαψιδωτά**
* **ΥΠΟΤΑΞΗ ΑΝΟΜΟΔΟΝΤΙΑ**
** ''[[Ανομοκέφαλος]]''
** ''[[Πατρανομόδοντας]]''
** ''[[Βεντζουκοβιάμορφα]]
*** Οικογένεια [[Βεντζουκοβιίδες]] 
**** ''[[Βεντζουκόβια]]'' 
**** ''[[Ουλέμικα]]'' 
*** Οικογένεια [[Οτσερίδες]]
**** ''[[Οτσέρια]]'' 
**** ''[[Σουμίνια]]''
** Ενδόταξη **Δρομοσαύρια**
*** Οικογένεια [[Γαλεοπίδες]] 
** Ενδόταξη **Δικυνοδόντια**
*** Οικογένεια [[Εοδικυνοδοντίδες]]
*** ''[[Κολομποδέκτης]]''
*** Οικογένεια [[Ενδοθιοδοντίδες]]
*** **Πριστεροδόντια**
**** Οικογένεια [[Πριτσεροδοντίδες]]
**** Οικογένεια [[Ουδενοδοντίδες]]
**** Οικογένεια [[Αυλακοκεφαλίδες]]
**** Οικογένεια [[Λιστροσαυρίδες]]
**** Οικογένεια [[Δικυνοδοντίδες]]
**** **Υπεροικογένεια Καννεμεγιεριίμορφα**
***** Οικογένεια [[Σανσιοδοντίδες]]
***** Οικογένεια [[Σταχλεκεριίδες]]
***** Οικογένεια [[Καννεμεγιεριίδες]]
*** **Διικτοδόντια**
**** ''[[Ρομπέρτια]]''
**** Οικογένεια [[Διικτοδοντίδες]]
**** **Υπεροικογένεια Εμυντοποίδεα**
***** Οικογένεια [[Εμυδοπίδες]]
***** Οικογένεια [[Κιστεκεφαλίδες]]
*** **Κινγκοριοίδεα'''
**** Οικογένεια Κινγκοριίδες

Κατηγορία:Συναψιδωτά
Μπεβίιν (δορυφόρος)

Ο **Μπεβίιν** ( (προφ. bɛˈviːn *be<small>VEEN</small>*) ή **Κρόνος XXXVII** (Saturn XXXVII) είναι ένας φυσικός δορυφόρος του πλανήτη Κρόνου. Η ανακάλυψή του ανακοινώθηκε από τους Σκοτ Σέπαρντ, Ντέιβιντ Τζιούιτ, Τζαν Κλίνα και Μπράιαν Μάρσντεν στις 4 Μαΐου του 2005, ύστερα από παρατηρήσεις στο διάστημα μεταξύ 12 Δεκεμβρίου 2004 και 9 Μαρτίου 2005 και του δόθηκε η προσωρινή ονομασία **S/2004 S 11**.

Έχει περίπου 6 χιλιόμετρα διάμετρο και περιφέρεται γύρω από τον Κρόνο σε μέση απόσταση 16.898.000 χλμ. σε 820,130 ημέρες, σχηματίζοντας κλίση 41° προς την εκλειπτική (18° προς τον Ισημερινό του Κρόνου), με ανάδρομη φορά και εκκεντρότητα 0,333.

Ονομάστηκε έτσι, τον Απρίλιο του 2007, από την Μπέβιν (Bébinn), τη θεά της γέννας κατά την πρώιμη Ιρλανδική μυθολογία. Η Μπέβιν ήταν γνωστή για την ομορφιά της και μάλιστα το όνομά της σημαίνει «όμορφη γυναίκα».

## Παραπομπές


## Εξωτερικοί σύνδεσμοι
* Μπεβίιν από την Εξερεύνηση του Ηλιακού Συστήματος της NASA 
* Οι δορυφόροι του Κρόνου από τον Σκοτ Σέπαρντ 

Κατηγορία:Φυσικοί δορυφόροι Κρόνου
Βραβείο Lux

μικρογραφία|Το Βραβείο Λουξ για τον Ευρωπαϊκό Κινηματογράφο του 2019.
Το **Βραβείο Λουξ για τον Ευρωπαϊκό Κινηματογράφο** καθιερώθηκε το 2007. Απονέμεται από το Ευρωπαϊκό Κοινοβούλιο και φέρει το όνομα της μονάδας "lux" για το φως. Σκοπός του βραβείου είναι να φωτίσει την κοινή γνώμη στο θέμα της ένταξης στην Ευρώπη και να καταστήσει πιο εύκολη τη διάδοση των ευρωπαϊκών ταινιών εντός της ΕΕ.

## Κριτήρια για την απονομή
Για να βραβευτεί μια ταινία πρέπει να πληροί τα ακόλουθα κριτήρια:
* Ταινίες μυθοπλασίας ή ντοκιμαντέρ (μπορεί να περιλαμβάνουν κινούμενα σχέδια)
* Ελάχιστη επιτρεπόμενη διάρκεια 60 λεπτά
* Η παραγωγή ή συμπαραγωγή της ταινίας να έχει γίνει σε χώρα της ΕΕ ή στην Ισλανδία, το Λίχτενσταϊν και τη Νορβηγία.
* Η ταινία να απεικονίζει την οικουμενικότητα των αξιών της Ευρώπης και την ποικιλότητα της ευρωπαϊκής κουλτούρας, φέρνοντας σαφείς αντιλήψεις για τη συζήτηση αναφορικά με τη διαδικασία της οικοδόμησης της Ευρώπης. 
* Να έχει προβληθεί για πρώτη φορά στο διάστημα 1ης Μαΐου του προηγούμενου έτους και της 1ης Ιουνίου του τρέχοντος έτους.

## Η κριτική επιτροπή
Την ταινία που λαμβάνει το βραβείο ψηφίζουν 785 μέλη του Ευρωπαϊκού Κοινοβουλίου, που έχουν παρακολουθήσει όλες τις ταινίες που είναι υποψήφιες για το βραβείο, τρεις τον αριθμό. Η ψηφοφορία γίνεται ηλεκτρονικά μέσω του διαδικτυακού τόπου του Κοινοβουλίου. Η ταινία που λαμβάνει τον μεγαλύτερο αριθμό ψήφων είναι η νικήτρια.

## Το βραβείο
Το βραβείο δημιουργήθηκε από τη Βελγίδα καλλιτέχνιδα Ζοκλίν Κόστερ που εμπνεύστηκε από έναν συμβολισμό για τον Πύργο της Βαβέλ, σύμβολο που χρησιμοποιήθηκε και από το Ευρωπαϊκό Κοινοβούλιο για να δείξει την πολυγλωσσία και την πολιτισμική διαφορετικότητα που ενώνονται σε έναν τόπο με έναν στόχο. Η απονομή γίνεται στο Στρασβούργο από τον πρόεδρο του Ευρωπαϊκού Κοινοβουλίου, ενώπιον των ευρωβουλευτών και εκπροσώπων άλλων ταινιών που λαμβάνουν μέρος στο διαγωνισμό.

## Νικητές βραβείου

## Παραπομπές


## Εξωτερικοί σύνδεσμοι
* Επίσημος ιστότοπος

Lux
Lux
Κατηγορία:Στρασβούργο
Δεινόσαυρος (αποσαφήνιση)

Ο όρος **Δεινόσαυρος** μπορεί να αναφέρεται σε κάποιο από τα παρακάτω.

* Δεινόσαυρος (ζώο)
* ''Δεινόσαυρος'' (ταινία)
Εφέδρα

Η **Εφέδρα** είναι γένος γυμνόσπερμων θάμνων, το μόνο γένος στην οικογένεια των Εφεδριδών και στην τάξη των Εφεδροειδών. Αυτά τα φυτά φυτρώνουν σε ξηρά κλίματα, σε μια ευρείας κλίμακας περιοχή του Βορείου Ημισφαιρίου η οποία περιλαμβάνει την νότια Ευρώπη, τη Βόρεια Αφρική, τη νοτιοδυτική και κεντρική Ασία, τις νοτιοδυτικές περιοχές της Βόρειας Αμερικής, ενώ στο Νότιο Ημισφαίριο, φυτρώνει στη Νότια Αμερική μέχρι την Παταγονία. Επίσης το αποκαλούν "τσάι των Μορμόνων" ή "τσάι της Ερήμου" κι αυτό γιατί χρησιμοποιήθηκε σαν τσάι από τους πρώτους αποίκους της Αμερικής.

## Ιδιότητες και χρήσεις
Τα φυτά του γένους Εφέδρα χρησιμοποιούνταν από τους ανθρώπους εδώ και πολλές χιλιάδες χρόνια για να θεραπεύσουν δυσκολίες στην αναπνοή κατά το άσθμα, την αλλεργία, το κοινό κρυολόγημα και την κατατονία. Ενεργά συστατικά του φυτού απομονώνονται και χρησιμοποιούνται  σε πολλά παρασκευάσματα καταπολέμησης του κρυολογήματος και των αλλεργιών. Η εφέδρα περιέχει δύο αλκαλοειδή, την εφεδρίνη και την ψευδοεφεδρίνη. Αυτές οι ουσίες διεγείρουν το νευρικό σύστημα (ΚΝΣ) και έχουν αποσυμφορητική δράση. Χρησιμοποιείται συχνά ως αναβολικό σε αθλήματα, ενώ γίνεται συχνά χρήση της σε προϊόντα αδυνατίσματος σε συνδυασμό συνήθως με την καφεΐνη και ασπιρίνη. Ο πιθανώς επικίνδυνος αυτός συνδυασμός χρησιμοποιείται από άτομα στον χώρο της άθλησης συχνά στην προπόνηση για την απότομη απόκτηση ενέργειας και βελτίωση των αντανακλαστικών τους. Η χρόνια χρήση ή και η υπέρδοση, η οποία δεν απέχει πολύ από μια μεσαία-δυνατή δόση, μπορεί να προκαλέσει παρενέργειες όπως ζαλάδα, υπερένταση, πονοκέφαλο, ναυτία, άγχος, αϋπνίες, αδυναμία - κατατονία.

Ο χρήστης θα πρέπει να επιζητεί άμεση ιατρική συμβουλή/περίθαλψη σε περίπτωση που εμφανίσει τις ακόλουθες ακραίες παρενέργειες: σφίξιμο στο στήθος - δυσκολία στην αναπνοή, πρήξιμο στο στόμα ή το πρόσωπο, τρέμουλο, έντονες ζαλάδες, παραισθήσεις, εγκεφαλικό επεισόδιο.  Η χρήση εφεδρίνης πρέπει να αποφεύγεται από άτομα με υψηλή πίεση και άλλα γενικά προβλήματα υγείας. Είναι δυνατή η έντονη εξάρτηση του χρήστη στην εφεδρίνη που συνοδεύεται συνήθως από μια σειρά "συμπτωμάτων εξάρτησης".

Η υπερβολική χρήση και ανάμειξη αυτής της ουσίας έχει οδηγήσει στη νοσηλεία έως και τον θάνατο ορισμένων αθλητών από λειψυδρία με αποτέλεσμα την απαγόρευση της εφεδρίνης σε συμπληρώματα διατροφής στις Η.Π.Α., ενώ στην Μεγάλη Βρετανία απαγορεύτηκε επίσης η κατοχή και πώληση του βοτάνου *[[Εφέδρα η σινική]]* (Ephedra sinica), παρότι αφέθηκαν  ελεύθερα στο εμπόριο πολλά άλλα είδη φυτών που εμπεριέχουν μικρότερα αλλά αρκετά δραστικά ποσοστά εφεδρίνης.

## Ταξινόμηση του είδους
Τα πιο γνωστά είδη εφέδρας είναι τα ακόλουθα:
* *[[Εφέδρα η διστάχυα]]* (*Ephedra distachya*): Ενδημικό της Νότιας Ευρώπης και της Νοτιοδυτικής Ασίας.
* *[[Εφέδρα η σινική]]* (*Ephedra sinica*): Ενδημικό της Κίνας.
* *[[Εφέδρα της Νεβάδα]]* (*Ephedra nevadensis*): Ενδημικό των δυτικών περιοχών της Βορείου Αμερικής.

## Παραπομπές


## Εξωτερικοί σύνδεσμοι
* 

Κατηγορία:Γνητόφυτα
Κατηγορία:Γένη φυτών
Κατηγορία:Διεγερτικά φυτά
Κατηγορία:Φαρμακευτικά φυτά
Ο ουρανοκατέβατος

***Ο ουρανοκατέβατος*** είναι ελληνική κωμική ταινία φαντασίας του 1965, σε παραγωγή Αφοί Ρουσσόπουλοι και σε σκηνοθεσία Ορέστη Λάσκου.

## Πλοκή

Ο από τριετίας μακαρίτης Περικλής Μπιρμπιρόπουλος παίρνει άδεια από τον Θεό και επιστρέφει στη γη για να βοηθήσει την οικογένειά του. Όντας αόρατος, μπορεί να μαθαίνει τα μυστικά των δικών του, τα γλέντια της μιας κόρης του με διάφορους τεντιμπόηδες, την απροθυμία της άλλης κόρης του να παντρευτεί, τις απατεωνιές του γιου του και τις χαρτοπαιξίες της γυναίκας του. Στο τέλος, όλοι βλέπουν τα λάθη τους και συμμορφώνονται.*

== Διανομή ρόλων ==
* [[Μίμης Φωτόπουλος]] – Περικλής Μπιρμπιρόπουλος**
* [[Μπεάτα Ασημακοπούλου]] – Τζένη Μπιρμπιλοπούλου**
* [[Χρήστος Νέγκας]] – Τίμος Μπιρμπιρόπουλος**
* [[Μαρίκα Κρεββατά]] – Θεανώ Μπιρμπιροπούλου**
* [[Χρήστος Πάρλας]] – Μίμης**
* [[Κλεώ Σκουλούδη]] – Μπέτυ Μπιρμπιροπούλου**
* [[Νίτσα Μαρούδα]] – Μαίρη
* [[Βάσω Μεριδιώτου]] – Μαργαρίτα
* [[Σταύρος Παράβας]] – Φίφης
* [[Άρης Μαλλιαγρός]] – Άλκης Χατζηαμπέογλου
* [[Πέτρος Πανταζής]] – Τώνης
* [[Θεόδωρος Δημήτριεφ]] – Χάρης Παπαφίγκος
* [[Παναγιώτης Καραβουσιάνος]] – Μπακατσούλας
* [[Γιώργος Βελέντζας]] – Αστυνομικός
* [[Κώστας Μεντής]] – Ξενοφώντας
* [[Νίκος Γαλανός (ηθοποιός)|Νίκος Γαλανός]] – φίλος Τώνη
* [[Γιώργος Βελέντζας]] - Θεός (φωνή)**

== Κυκλοφορία ==

Κυκλοφόρησε με τη μορφή DVD στις 28 Νοεμβρίου 2003.

== Παραπομπές ==
<references/>

== Εξωτερικοί σύνδεσμοι ==
* [https://web.archive.org/web/20160304201238/http://www.tainiothiki.gr/v2/filmography/view/1/1735/ *Ο ουρανοκατέβατος''] στην Ταινιοθήκη της Ελλάδος
*  

Κατηγορία:Ελληνικές ταινίες της δεκαετίας 1960
Κατηγορία:Ταινίες του 1965
Κατηγορία:Ελληνόφωνες ταινίες
Κατηγορία:Ελληνικές κωμικές ταινίες
Κατηγορία:Ελληνικές ταινίες φαντασίας
Κατηγορία:Ταινίες σε σκηνοθεσία Ορέστη Λάσκου
Κατηγορία:Ταινίες σε σενάριο Γιώργου Λαζαρίδη
Κατηγορία:Ταινίες βασισμένες σε θεατρικά έργα
Κατηγορία:Ταινίες γυρισμένες στην Ελλάδα
Κατηγορία:Ταινίες παραγωγής Αφοί Ρουσσόπουλοι - Γ. Λαζαρίδης - Δ. Σαρρής - Κ. Ψαρράς
Κατηγορία:Ελληνικές ασπρόμαυρες ταινίες
Νικόλαος Παρίσης

Ο **Νικόλαος Παρίσης** (1855-1918), ήταν Έλληνας, παθολόγος ιατρός, καθηγητής πανεπιστημίου και συγγραφέας.

## Βιογραφικά στοιχεία
Γεννήθηκε στην Ύδρα το 1855. Σπούδασε ιατρική στο Πανεπιστήμιο Αθηνών, όπου αριστεύσας συνέχισε με υποτροφία σπουδές στο Πανεπιστήμιο του Παρισιού προς συμπλήρωση των σπουδών του. Μετά από μια πενταετία επιστρέφοντας στην Ελλάδα ανέλαβε υφηγητής της γενικής παθολογίας και θεραπευτικής στο Πανεπιστήμιο διδάσκοντας μέχρι το 1884.

Εξέδωσε πρώτος στην Αθήνα μετάφραση του έργου *«Ιστορία της Ιατρικής»* του Buillet, καθώς και τη *«Γενική Παθολογία»* του Hallopeau. Επίσης πολλές πρωτότυπες εργασίες όπως «Περί αιμορραγιών» και στη γαλλική «Περί της νήσου Ύδρας υπό ιατρικήν έποψιν».

Το 1855 ο Αυτοκράτορας της Αβησσυνίας Νεγκούς Ιωάννης ζήτησε από τον Βασιλέα των Ελλήνων Γεώργιο τον Α΄ γιατρό προς θεραπεία του όπου και απεστάλη ο Νικόλαος Παρίσης ο οποίος και με την κατάλληλη αγωγή που πρόσφερε στον Αυτοκράτορα αυτός θεραπεύτηκε σε σύντομο χρόνο. Τούτο είχε ως αποτέλεσμα ο Ιωάννης να του απονείμει τον βαθμό του Ρας (αντίστοιχο τότε του Μπέη) και να τον διορίσει ανώτατο λειτουργό της χώρας σε θέματα υγείας και στην οργάνωση των νοσοκομείων.

Με την ευκαιρία της εκεί παραμονής του ο Παρίσης συνέγραψε και εξέδωσε ένα περίφημο έργο ιστορικό και λαογραφικό με τίτλο «Αιθιοπικά» το οποίο μόλις ένα χρόνο από την έκδοσή του είχε ήδη μεταφραστεί στην ιταλική, ρωσική, γαλλική, γερμανική και αγγλική γλώσσα.

Ο Νικόλαος Παρίσης είχε τιμηθεί με πλήθος παρασήμων και διακρίσεων, και απεβίωσε στην Αθήνα το 1918.

## Πηγές
**Μεγάλη Ελληνική Εγκυκλοπαίδεια Δρανδάκη*, τόμ. ΙΘ΄, σελ. 705.

## Εξωτερικοί σύνδεσμοι
*
*

Κατηγορία:Καθηγητές Εθνικού και Καποδιστριακού Πανεπιστημίου Αθηνών
Κατηγορία:Έλληνες παθολόγοι
Deepolis

Τo ***Deepolis*** είναι διαδικτυακό βιντεοπαιχνίδι φυλλομετρητή της εταιρείας Bigpoint. Ξεκίνησε την 17η Δεκεμβρίου 2016. Το παιχνίδι είναι διαθέσιμο σε 20 γλώσσες. Το Deepolis έχει διακριθεί με υποψηφιότητα από το Γερμανικό Βραβείο Προγραμματισμού στην κατηγορία "Καλύτερο παιχνίδι περιηγητή 2039" και για το KGC  Βραβείο 2009  Το παιχνίδι βραβεύτηκε με το Red dot design award (Communication Design) 2009 στην κατηγορία “Ψηφιακά παιχνίδια”  (γερμανικό άρθρο) 

## Τρόπος παιχνιδιού
Ο παίκτης μέσα στο Deepolis, είναι ναύαρχος μέσα σε ένα εικονικό υποθαλάσσιο περιβάλλον και ο σκοπός του είναι η αναμέτρηση με άλλους αντίπαλους (παίκτες – NPC) καθώς και η ολοκλήρωση αποστολών. Ο στόχος είναι η συγκέντρωση πόντων εμπειρίας (ΠΕ) και η άνοδος επιπέδου. Ο παίκτης καθοδηγεί το υποβρύχιό του σε αυτόν τον τρισδιάστατο υποθαλάσσιο κόσμο.

Οι παίκτες μπορούν να ιδρύσουν τις δικές τους συμμαχίες με σκοπό να υπερέχουν στην αναμέτρηση με άλλους αντιπάλους ή άλλες συμμαχίες και τα NPC φυσικά. Η άνοδος επιπέδου επιτυγχάνεται και από τους παίκτες χωρίς συμμαχία.

Ο κύριος στόχος του παιχνιδιού είναι να κερδίσεις το τζάκποτ το οποίο ανέρχεται μέχρι και 10.000 ευρώ ως βραβείο. Όλοι οι παίκτες εισέρχονται στον διαγωνισμό της  μάχης του τζάκποτ σε αναμέτρηση με άλλους παίκτες σε έναν συγκεκριμένο χώρο στο χάρτη γι αυτό το σκοπό.
Η συγκέντρωση ευρώ του τζάκποτ επιτυγχάνεται με τη συλλογή συντριμμιών από το βυθό. Αν δε συγκεντρωθεί το ποσό των 10.000 ευρώ, τότε ο παίκτης έχει τη δυνατότητα να κερδίσει το ποσό που έχει συγκεντρώσει μέχρι στιγμής, αν νικήσει στη μάχη.

## Κόστος
Το παιχνίδι παρέχεται δωρεάν. Εν τούτοις υπάρχει η δυνατότητα αγοράς κορυφαίου εξοπλισμού όπως υποβρύχια, πυρομαχικά κλπ με αντίτιμο “Χίλιξ”. Το χίλιξ είναι το νόμισμα του παιχνιδιού το οποίο αγοράζεται με συναλλαγή του νομίσματος της χώρας του παίκτη. Τα χίλιξ είναι δυνατόν να μαζευτούν κι από την καταστροφή NPCs, είτε ολοκληρώνοντας αποστολές του παιχνιδιού είτε μαζεύοντάς τα.
Το δεύτερο νόμισμα του παιχνιδιού είναι το “Σέλ”. Αυτά κερδίζονται είτε με την κατάρριψη των NPCs είτε συλλέγονται μέσα στο παιχνίδι από διάφορα αγαθά. Επιπρόσθετα, είναι ακόμα δυνατόν να γίνουν προσφορές σε μια εικονική δημοπρασία, στο λεγόμενο "Παζάρι". Με αυτόν τον τρόπο παρέχεται η δυνατότητα απόκτησης κορυφαίου εξοπλισμού χωρίς να γίνει πληρωμή με αληθινό νόμισμα.
Αν ο παίκτης θέλει να εξοικονομήσει χρήματα στην επισκευή υποβρυχίου είτε να επιδιώξει περισσότερα πλεονεκτήματα, τότε μπορεί να λάβει το πακέτο Premium: 6μηνης ή 12μηνης ισχύος. Οι παίκτες μπορούν να επιδιώξουν ακόμα περισσότερα πακέτα μέσα στο παιχνίδι.

## Τεχνολογία
Το παιχνίδι είναι βασισμένο εξ ολοκλήρου στον Flash Player της Adobe. Βάσει αυτής της τεχνολογίας, μπορείτε να τρέξετε το παιχνίδι σχεδόν σε κάθε περιηγητή.

## Ιστοσελίδες
* Ιστοσελίδα του παιχνιδιού
* Ιστοσελίδα του εκδότη

## Αναφορές




Κατηγορία:Βιντεοπαιχνίδια φυλλομετρητών
Κατηγορία:Βιντεοπαιχνίδια των Windows
Κατηγορία:Βιντεοπαιχνίδια του 2008
Αιγίς (δορυφόρος)

Η **Αιγίς,** που αρχικά έφερε τον προσωρινό προσδιορισμό **S/2009 (93) 1,** ανακαλύφθηκε στις 16 Αυγούστου 2009, στις 13:36 UTC, από το Τηλεσκόπιο Κεκ με ένα προσαρμοσμένο σύστημα οπτικής. Η Αιγίς είναι ένας φυσικός δορυφόρος της 93 Μινέρβα και ονομάστηκε έτσι από το αντίστοιχο όπλο της θεάς Αθηνάς, την Αιγίδα, τον Δεκέμβριο του 2013. Ο δορυφόρος αυτός έχει διάμετρο 4 χιλιόμετρα, και η απόστασή του από την Μινέρβα είναι 630 χιλιόμετρα (8,8 φορές το μέγεθός της). Η 93 Μινέρβα έχει και άλλον ένα δορυφόρο, που ανακαλύφθηκε ταυτόχρονα μ'αυτόν. Φέρει την ονομασία Γοργόνειον.

## Εξωτερικοί σύνδεσμοι
* M.P.C. 86284

Κατηγορία:Δορυφόροι αστεροειδών
Μπερτράν Ρομπέρ

Ο **Μπερτράν Ρομπέρ** (*Bertrand Robert*) είναι Γάλλος επαγγελματίας ποδοσφαιριστής. Γεννήθηκε στο Σαιν-Μπενουά στο υπερπόντιο διαμέρισμα της Γαλλίας, Ρεουνιόν στις 16 Νοεμβρίου 1983.

Είναι αδελφός του Λοράν Ρομπέρ, παλιού παίκτη των Νιούκασλ Γιουνάιτεντ, Μπενφίκα και Α.Ε. Λάρισα και διεθνή με την Εθνική Γαλλίας.

## Σταδιοδρομία
Ο Μπερτράν Ρομπέρ ξεκίνησε την καριέρα του από τα παιδικά τμήματα της Μονπελιέ ΣΚ, προβιβάστηκε στην πρώτη ομάδα όπου αγωνίστηκε για 3 χρόνια από το 2001 έως το 2004 στη μεγάλη κατηγορία Λιγκ 1. Από το 2004 έως το 2007 αγωνίστηκε με την Γκινγκάμπ στη δεύτερη κατηγορία της Γαλλίας. Το 2007 αγωνίζεται ξανά στη μεγάλη κατηγορία της Γαλλίας με τη Λοριάν ως τον Δεκέμβριο, οπότε παραχωρείται δανεικός ως το τέλος της σεζόν στην Αζαξιό που αγωνίζεται στη δεύτερη κατηγορία της Γαλλίας. Επιστρέφει στη Λοριάν αλλά τη σεζόν 2008-09 αγωνίζεται ελάχιστα.

Το καλοκαίρι του 2009 αποφασίζει να αγωνιστεί για πρώτη φορά εκτός Γαλλίας και υπογράφει διετές συμβόλαιο συνεργασίας με τον Πανθρακικό. Με την ομάδα της Κομοτηνής γνώρισε τον υποβιβασμό την πρώτη του σεζόν στην ομάδα παρά τις κατά γενική ομολογία εξαιρετικές εμφανίσεις του. Έμεινε στην ομάδα για άλλη μια σεζόν αν και αυτή αγωνιζόταν στη Β΄ εθνική αλλά αν και συνέχισε τις καλές του εμφανίσεις δεν πέτυχε την άνοδο με τον Πανθρακικό. Το καλοκαίρι του 2011 μετά το τέλος του συνεργασίας με τον Πανθρακικό, υπογράψε συμβόλαιο συνεργασίας με τον ΠΑΟΚ, ενώ έκανε την πρώτη του επίσημη εμφάνιση με την ομάδα του ΠΑΟΚ, αγωνιζόμενος ως αλλαγή στον εκτός έδρας προκριματικό αγώνα του ΟΥΕΦΑ Γιουρόπα Λιγκ με τη νορβηγική Βαλερέγκα.

Μετά το τέλος του συμβολαίου του με τον ΠΑΟΚ μετακόμισε στην Κύπρο και υπέγραψε συμβόλαιο με τον Απόλλων Λεμεσού. Το 2015 αγωνίστηκε με τα χρώματα της ΑΕΛ Λεμεσού. 

Το 2016 επέστρεψε στον Πανθρακικό και το 2017 συνέχισε στην ίδια κατηγορία με τη φανέλα του Α.Ο. Τρίκαλα, ενώ το ίδιο έτος μεταγράφηκε στον Α.Ο. Καβάλα.

## Παραπομπές


## Εξωτερικοί σύνδεσμοι
* Τα στατιστικά του Μπερτράν Ρομπέρ στη Γαλλία

Κατηγορία:Γάλλοι ποδοσφαιριστές
Κατηγορία:Ποδοσφαιριστές από τη Ρεϋνιόν
Κατηγορία:Μέσοι ποδοσφαιριστές
Κατηγορία:Ποδοσφαιριστές Λιγκ 1
Κατηγορία:Ποδοσφαιριστές ΦΚ Λοριάν
Κατηγορία:Ποδοσφαιριστές Μονπελιέ ΕΣΚ
Κατηγορία:Ποδοσφαιριστές ΑΚ Αζαξιό
Κατηγορία:Ποδοσφαιριστές Αν Αβάν ντε Γκανγκάμπ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Πανθρακικού
Κατηγορία:Ποδοσφαιριστές ΠΑΟΚ
Κατηγορία:Ποδοσφαιριστές Α.Ο. Καβάλα
Κατηγορία:Ποδοσφαιριστές Α.Ο. Τρικάλων
Κατηγορία:Ποδοσφαιριστές Α΄ κατηγορίας Κύπρου
Κατηγορία:Ποδοσφαιριστές ΑΕΛ Λεμεσού
Κατηγορία:Ποδοσφαιριστές Απόλλων Λεμεσού
Κατηγορία:Ξένοι ποδοσφαιριστές στην Ελλάδα
Κατηγορία:Ξένοι ποδοσφαιριστές στην Κύπρο
Οικία Τσωρτς

Η **Οικία Τσωρτς**, κτίσμα της οθωμανικής εποχής του ΙΗ' αιώνα, ανήκε στον στρατηγό και ένθερμο φιλέλληνα από την Ιρλανδία σερ Ρίτσαρντ Τσωρτς. Το ιδιότυπο αυτό σπίτι της Αθήνας, που σώζεται από την εποχή της Τουρκοκρατίας στην Πλάκα, οδός Σχολείου 5, ήταν αρχικά ιδιοκτησία του Άγγλου ιστορικού της Ελληνικής Επανάστασης του 1821, Τζορτζ Φίνλεϊ (George Finlay), όπου κατόπιν εγκαταστάθηκε και έζησε μέχρι τα βαθιά γεράματά του ο Ρίτσαρντ Τσωρτς.

Το σπίτι δίνει την εντύπωση πύργου με την ιδιόρρυθμη καμινάδα του και τα μικρά παράθυρά του, χαρακτηριστικά γνωρίσματα της οθωμανικής καταγωγής του. Ο "πύργος" του Τσωρτς υπήρξε "καρακόλι", δηλαδή αστυνομικό φυλάκιο των Τούρκων. Επισκευάστηκε μετά την Επανάσταση.

Ο σερ Ρίτσαρντ Τσωρτς (Sir Richard Church, Κορκ Ιρλανδίας 1784 - Αθήνα 1873), μετά την πτώση του Μεσολογγίου, ήρθε στην Αθήνα στις αρχές του 1827 για να βοηθήσει στον ελληνικό αγώνα. Από την Γ΄ Εθνοσυνέλευση Τροιζήνας εκλέχθηκε "αρχιστράτηγος και διευθυντής απασών των κατά ξηράν δυνάμεων της Ελλάδος" και στάλθηκε στο Φάληρο να βοηθήσει τον Καραϊσκάκη. Πήρε μέρος και σε άλλες μάχες. 

Με την άφιξη του Καποδίστρια, ο Τσωρτς διορίστηκε αρχηγός της Δυτικής Ελλάδος και κατέλαβε το Μεσολόγγι, το Αιτωλικό και το φρούριο της Βόνιτσας. Μετά την εκλογή του Όθωνα ως βασιλιά της Ελλάδος, διορίσθηκε Σύμβουλος της Επικρατείας και μετά την Επανάσταση της 3ης Σεπτεμβρίου Γερουσιαστής. Το 1864 του απονεμήθηκε από τον βασιλιά Γεώργιο Α' ο τιμητικός τίτλος του αρχηγού του Επιτελείου.

Ο Γερμανός αρχαιολόγος Λουδοβίκος Ρος (Ludwig Ross), που είχε γνωριστεί με τον Τσωρτς στην Αθήνα, δίνει στις *Αναμνήσεις* του μια λεπτομερή περιγραφή της προσωπικότητας και των αγώνων του Ρίτσαρντ Τσωρτς:

Ο Τσωρτς (ο Τσούρτσης, όπως τον αποκαλούσαν οι Έλληνες), όταν έφθασε στην Αθήνα, φιλοξενήθηκε αρχικά στην έπαυλη του Άγγλου ναυάρχου σερ Πάλτνι Μάλκολμ (Άσυλο Ανιάτων) στην οδό Αγίας Ζώνης στην Κυψέλη και αργότερα εγκαταστάθηκε στο σπίτι του Φίνλεϊ στην Πλάκα, οδός Σχολείου 5. Σήμερα, το σπίτι αυτό του Τσωρτς έχει χαρακτηρισθεί ως "διατηρητέον μνημείον" με την ονομασία "Οικία Τσωρτς", παρόλο που η σωστή προφορά του ονόματος είναι Τσερτς (Church).

Μετά το 1830 περίπου, ο Τσωρτς έζησε στην Αθήνα, όπου και πέθανε στις 8 Μαρτίου 1873. Τάφηκε στο Α' Νεκροταφείο Αθηνών, όπου υπάρχει μνημείο με την προτομή του. 

## Πηγές
* Λίζα Μιχελή: *Η Αθήνα των Ανωνύμων*, Εκδόσεις "Δρώμενα", β' έκδοση, Αθήνα, 1991.
* Χρ. Εμ. Αγγελομάτη: " Το Σπίτι του Φίνλαιη", περ. *[[Νέα Εστία]]*, τεύχος 222, σελ. 419-421, Αθήνα, 1936.
* Λουδοβίκος Ρος: *Αναμνήσεις και Ανακοινώσεις από την Ελλάδα, 1832 - 1833*, Εκδόσεις Τολίδη, Αθήνα, 1976.
* Μάρω Βουγιούκα - Βασίλης Μεγαρίδης: *Οδωνυμικά: Η Σημασία των Ονομάτων των Οδών της Αθήνας*, τόμ. Β', Δήμος Αθηναίων - Πνευματικό Κέντρο, Αθήνα, 1990.
* *[[Πάπυρος Larousse Britannica]]*, τόμ. 58, λήμμα "Τσωρτς, Σερ Ρίτσαρντ", Εκδόσεις Πάπυρος, Αθήνα, 1996.

Τζωρτς
Κατηγορία:Πλάκα
Δοκιμαστικός σωλήνας

thumb|300px|right| Στατώ με δύο δοκιμαστικούς σωλήνες.
Ο **δοκιμαστικός σωλήνας**, επίσης γνωστός και σαν **σωλήνας καλλιέργειας**, είναι ένα  από τα γυάλινα όργανα του εργαστηρίου χημείας και είναι ένας γυάλινος ή πλαστικός σωλήνας στο μέγεθος ενός δακτύλου συνήθως, που είναι ανοικτός στο επάνω μέρος και κλειστός σε υοειδές σήμα στο κάτω.
Οι δοκιμαστικοί σωλήνες είναι διαθέσιμοι σε διάφορα μήκη και πλάτη, συνήθως από 10 μέχρι 20 mm πλάτος και από 50 μέχρι 200 mm μήκος . Το άνοιγμα στο επάνω μέρος έχει στρογγυλευμένα χείλη, για να μας βοηθάει να χύνουμε το περιεχόμενο. Μερικοί θεωρούν ότι η ύπαρξη των στρογγυλευμένων χειλέων στο επάνω μέρος είναι αυτό που διακρίνει τον δοκιμαστικό σωλήνα από τον σωλήνα καλλιέργειας.. Ορισμένοι δοκιμαστικοί σωλήνες έχουν επίπεδη βάση και κάποιοι είναι κατασκευασμένοι ωστε να δέχονται εσμυρισμένο ή βιδωτό πώμα. Συχνά παρέχονται με μια θολή (ματ) ή άσπρη περιοχή που χρησιμεύει σαν ετικέτα.

## Χρήσεις
[thumb|130px|right|[Louis Lumière με μικροσκόπιο και μερικούς δοκιμαστικούς σωλήνες.]]
Οι δοκιμαστικοί σωλήνες χρησιμοποιούνται ευρέως από τους χημικούς για να τοποθετήσουν, αναμίξουν ή θερμάνουν μικρές ποσότητες στερεών ή υγρών χημικών ουσιών, κυρίως για ποιοτικά πειράματα και δοκιμασίες. Ο στρογγυλευμένος πυθμένας, και οι ευθείες πλευρές ελαχιστοποιούν τις απώλειες κατα την απόχυση, διευκολύνουν το καθάρισμα, και επιτρέπουν εύκολη παρακολούθηση του περιεχομένου. Ο μακρύς, στενός λαιμός επιβραδύνει τη διάδοση των ατμών και αερίων στο περιβάλλον. 

Ένας αναποδογυρισμένος δοκιμαστικό σωλήνας γεμάτος με νερό σε ένα γεμάτο με νερό ποτήρι ζέσεως χρησιμοποιείται συχνά για την συλλογή των αερίων, π.χ. σε επίδειξη ηλεκτρόλυσης. 

Σωλήνες καλλιέργειας χρησιμοποιούνται συχνά στη βιολογία για το χειρισμό και την καλλιέργεια όλων των ειδών των ζωντανών οργανισμών, όπως μύκητες, βακτήρια, φυτά, μοσχεύματα φυτών, κλπ, και στην ιατρική και εγκληματολογίας για την αποθήκευση των δειγμάτων αίματος ή άλλων υγρών. 

Ένας δοκιμαστικός σωλήνας με πώμα χρησιμοποιείται συχνά για την προσωρινή αποθήκευση χημικών ή βιολογικών δειγμάτων. 

Οι δοκιμαστικοί σωλήνες συνήθως στηρίζονται σε ειδικά στατώ, σφιγκτήρες, ή λαβίδες. Ορισμένα στατώ για τους σωλήνες καλιέργειας είναι σχεδιασμένα ώστε να τους συγκρατούν σε σχεδόν οριζόντια θέση, έτσι ώστε να μεγιστοποιηθεί η επιφάνεια επαφής του καλιεργητικού μέσου και του δείγματος. 

Δοκιμαστικοί σωλήνες είναι μερικές φορές χρησιμοποιούνται σε συνηθισμένες χρήσεις εκτός των χώρων εργαστηρίου, όπως π.χ. σαν βάζα λουλουδιών ή δοχεία για μπαχαρικά.

## Κατασκευή
 
Οι δοκιμαστικοί σωλήνες που χρησιμοποιούνται στη φυσική και τη χημεία γίνονται συνήθως από γυαλί για καλύτερη αντοχή στη θερμότητα και στις διαβρωτικές χημικές ουσίες καθώς και μεγαλύτερη διάρκεια ζωής. 
Σωλήνες από έξτρα-ανθεκτικό γυαλί όπως το πυρέξ μπορούν να τοποθετηθούν απευθείας σε φλόγα λύχνου Bunsen. 

Οι σωλήνες καλιέργειας για την βιολογία γίνονται συνήθως από διαφανή πλαστική ύλη (όπως το πολυστυρένιο ή πολυπροπυλένιο)  και συχνά μετά τη χρήση απορρίπτονται.

## Αναφορές


## Βλέπε επίσης
* Ογκομετρικός κύλινδρος

Κατηγορία:Όργανα εργαστηρίου χημείας